钦定古今图书集成/明伦汇编/氏族典/第206卷 > 高引先
## 钦定古今图书集成/明伦汇编/氏族典/第206卷 > 高引先

按《万姓统谱》：引先字世德，宜章人。成化进士，授行人。
使朝鲜，馆伴来迎，引先曰：“朝鲜称王受命天朝，王不
来迎，是与王人抗矣。”王谢罪来迎。后遂为常。升御史。
发奸摘伏，修举废坠。历四川参议，卒。引先燕居相对，
宾客闺门如官府。交友必忠信，见人患难，必思急拯之故卒之日，四方吊问如市云。